CELEX: 62006FO0082
Language: et
Date: 2007-12-14 00:00:00
Title: Avaliku Teenistuse Kohtu määrus (esimene koda), 14. detsember 2007. # Tineke Duyster versus Euroopa Ühenduste Komisjon. # Avalik teenistus - Ametnikud - Ilmselge vastuvõetamatus. # Kohtuasi F-82/06.

AVALIKU TEENISTUSE KOHTU MÄÄRUS
      (esimene koda)
      14. detsember 2007
      Kohtuasi F-82/06
      Tineke Duyster
      versus
      Euroopa Ühenduste Komisjon
      Avalik teenistus – Ametnikud – Lapsehoolduspuhkus – Lapsehoolduspuhkuse alguskuupäev – Pooleliolevad kohtuasjad – Ilmselge vastuvõetamatus
      Ese:      EÜ artikli 236 ja EA artikli 152 alusel esitatud hagi, milles T. Duyster palub tühistada komisjoni 11. mai 2006. aasta otsus,
         millega jäeti rahuldamata tema kaebus komisjoni 17. novembri 2005. aasta otsuse peale määrata tema lapsehoolduspuhkuse alguskuupäevaks
         8. november 2004. Lisaks esitab hageja uuesti samad nõuded, mis ta esitas kohtuasjas F‑18/06: Duyster vs. komisjon, nimelt esiteks nõue tühistada komisjoni 17. novembri 2005. aasta otsus määrata tema lapsehoolduspuhkuse alguskuupäevaks
         8. november 2004 ja teiseks nõue maksta kahjuhüvitist talle nimetatud otsusega tekitatud varalise ja mittevaralise kahju hüvitamiseks.
      
      Otsus: Jätta hagi ilmselge vastuvõetamatuse tõttu läbi vaatamata. Pooled kannavad ise oma kohtukulud.
      
      Kokkuvõte
      1.      Menetlus – Menetlusdokumentide vastuvõetavus – Hindamine menetlusdokumendi vastuvõtmisel
      (Esimese Astme Kohtu kodukord, artikkel 114)
      2.      Menetlus – Poolelioleva kohtuasja vastuväide
      1.      Nii nagu hagi vastuvõetavust hinnatakse selle esitamisel, hinnatakse ka teiste menetlusdokumentide, näiteks dokumendi, millega
         esitatakse vastuvõetamatuse vastuväide, vastuvõetavust nende esitamisel. Seesugune tõlgendus tagab õiguskindluse ja õiguspärase
         ootuse kaitse põhimõtetest kinnipidamise.
      
      (vt punkt 40)
      Viited:
      Euroopa Kohus: 27. november 1984, kohtuasi 50/84: Bensider jt vs. komisjon (EKL 1984, lk 3991, punkt 8).
      
      Esimese Astme Kohus: 8. oktoober 2001, kohtuasi T‑236/00 R II: Stauner jt vs. parlament ja komisjon (EKL 2001, lk II‑2943, punkt 49); 9. juuli 2003, kohtuasi T‑219/01: Commerzbank vs. komisjon (EKL 2003, lk II‑2843, punkt 61).
      
      2.      Hagi, millel on samad pooled ja sama ese ning mis põhineb varem esitatud hagiga võrreldes samadel väidetel, tuleb vastuvõetamatuse
         tõttu läbi vaatamata jätta.
      
      (vt punkt 47)
      Viited:
      Euroopa Kohus: 19. september 1985, liidetud kohtuasjad 172/83 ja 226/83: Hoogovens Groep vs. komisjon (EKL 1985, lk 2831, punkt 9); 22. september 1988, liidetud kohtuasjad 358/85 ja 51/86: Prantsusmaa vs. parlament (EKL 1988, lk 4821, punkt 12).
      
      Esimese Astme Kohus: 14. juuni 2007, kohtuasi T‑68/07: Landtag Schleswig‑Holstein vs. komisjon (kohtulahendite kogumikus ei avaldata, punkt 16).